dh-unibe/image-text_koenigsfelden-charters-post-1500 huggingface dataset:
Ich, Hanns Uͦlrich Saͤgisser, ✳ bùrger unnd gesaͤssen zuͦ Melling₎, ✳
thuͦn kùndt unnd bekennenn offenlich mit diserm brieff, ✳ das mir
der frōm, fùrnaͤm unnd wysz ✳ Hanns Ruͦdolff von Graffenriedt, ✳ diser
zitt hoffmeister miner gnedigen, wolerendenn hrrn̄ ✳ von Bernn
unnd ir gnaden hoffs zuͦ Kùngsfeldenn, ✳ guͤttlich uszgericht und
bezallt hatt ✳ drissig Bernn gùldin, ✳ allwegenn fùnff zechenn
Swytzer betzerm fùr ein gùldin gerechnet, ✳ so er innamen
und an statt wie obstat miner liebenn basschwester froͧw Anna
Saͤgysserin, saͤligenn, ✳ ( ✳ weliche jetz kùrtzlich mit tod abgegangen
unnd ich alls ir nechster natùrlicher erb ✳ sy geerpt ✳ umd
wilent ein closterfroͧw dàselbs zuͦ Kùngsfeld₎ ✳ gewesen ✳ ist ✳ )
zuͦ jaͤrlichem lipding zinsz ✳ uff Lùcye nechst verschinen ✳ und
verfallen ✳ schùldig unnd pflichtig gewesenn, ✳ wie dann die
selbenn min g₎ lieb hrr̄n ✳ soͤllich lipding ✳ gemelter miner basen,
saͤligen, ✳ jaͤrlich ir laͤben lang ✳ in lipdings wysz ✳ und nit fùrer
usz zuͦrichtenn ✳ ( ✳ lùtt darūm uff gerichts besigelt₎ brieffs ✳
iro desszhalb gebenn ✳ bevòlchen ꝫc̄. unnd diewyl mich ✳ soͤllicher
uszrichtùn̄g wolbenuͤgt, ✳ so sag₎ und lassenn ich ✳ fùr mich
unnd ✳
✳ all ✳
min erbenn ✳ die obbemelt₎ min g₎ hrrn̄ von Bernn, ✳ iren
hoffmeister, vorgenannt, ✳ den hoff Kùngsveld₎, ✳ all ir ewig
nachkom̄en ✳ unnd alle die, ✳ so hierumb qùittierens nottùrfftig
sind ✳ und werd₎ moͤchtenn, ✳ von des verfallenen lipdings zinsz ✳
unnd aller anderer vorvervallner lipding zinses ✳ qùitt, ✳ ledig ✳
und losz, ✳ also das ich unnd min erbenn ✳ noch jemands von unnsert waͤgenn ✳ die gemelt₎ min g₎ hrr̄n ✳ schl̄ts und raͤtt der statt
Bernn, ✳ ir g₎ hoffmeister, vorgemelt, ✳ iren hoff Kùngsveldenn ✳
unnd all ir ewig nachkom̄en ✳ umb disen letsten ✳ und all
vorverfallenn lipding zinsz ✳ unnd hinfùr oùch niemer
mer darūm anzuͦlangenn, ✳ zuͦ ersuͦchenn ✳ noch zuͦ vordern ✳
( ✳ dann soͤllichen lipding zinsz jetz ✳ von tods abgangs wegen
beruͦetter miner basenschwoͤstˀ ✳ hinfùr ✳ tod, ✳ krafftlos, hin, ab ✳ und usz
ist ✳ ) weder frùndtlich noch rechtlich ✳ in kein wysz noch
waͤg, ✳ sùnder gar jetz mit disem letsten lipding zins
vernuͤgt, ✳ usz gericht ✳ und bezalt sin ✳ jetz und hienach ✳ ꝫ̄.
zuͦ urkùnd ✳ mit minem eignenn insigel verwart
uff fritag vor der uffart ✳ im xv ͨ unnd xxxiij jar.
gn. Fri. vor Ufahr: ze Kgsfld ✳
qùittùng jùnckhˀ Hanns
Uͦlrich Saͤgissers ✳ von der xxx
Bernn g₎ ✳ lipding siner swestˀ
fròw Anna Saͤgisserin selig₎
weg₎
✳
1533 , Mai 16 .
F. Aargau .